**John Daniel Hertz sr.** (født 10. april 1879, død 8. oktober 1961) var en amerikansk forretningsmann, hesteoppdretter, hesteeier og filantrop.

Biografi
--------

Han ble født som **Sándor Herz** i Ruttka (nå Vrútky), i det som den gang var Kongeriket Ungarn. Hans familie emigrerte til Chicago da han var fem år gammel. 

Som ung var Hertz jr. amatørbokser, konkurrerte under navnet Dan Donnelly. Han vant amatørmesterskap i Chicago og begynte å bokse under sitt eget navn og ble manager for den gang kjente bokser, Benny Yanger. Han bodde i Fifth Avenue 880.

Forretningskarriere
-------------------

Hertz hadde mange ulike forretningsinteresser, hovedsakelig innen transportsektoren.

Hertz' første jobb var å selge aviser og etterhvert ble han reporter for the *Chicago Morning News*. Avisen het den gang *Chicago Record*. Da den slo seg sammen med en annen avis mistet han jobben. Selv om han ikke kunne kjøre bil, fant han seg i 1904 en jobb som bilselger, etter forslag fra en venn. På grunn av det store antall bruktbiler han fikk og som det var vanskelig å få solgt, kom han på ideen om å danne et drosjeselskap og holde priser som gjorde at den vanlige mann kunne ha råd til å benytte drosjer. I 1907 hadde han en flåte på syv bruktbiler som han brukte som drosjer.

Virksomhet
----------

Han grunnla Yellow Cab Company i Chicago i 1915. Selskapet ble kjent for å tilby drosjeturer til moderate priser. De særegene gule drosjer ble populære i hans hjemby og det ble raskt dannet lignende i andre byer i USA gjennom franchiseavtaler. Han grunnla i 1917 Chicago Motor Coach Company for å drive busstransport i Chicago og i 1920; Yellow Cab Manufacturing Company for å bygge drosjer. I 1923 grunnla han Yellow Coach Manufacturing Company for å bygge busser og senere personbiler. I 1924 opprettet han bilutleieselskapet Hertz Drive-Ur-Self Corporation. 

Konkurransen mellom rivalene Yellow Cab Company og Checker Taxi i Chicago var hard, alvorlig og førte til skyteepisoder, i noen tilfeller med dødelig utgang. 

I 1925 var Yellow eiet av Chicago Yellow Cab Company, som igjen var eiet av by Hertz, Parmelee og noen andre investor. Samme år etablerte han The Omnibus Corporation for å ha kontroll med både Chicago Motor Coach Company og Fifth Avenue Coach Company i New York.

Bedriftslederen
---------------

I 1925 hadde Hertz styreverv og ledende stillinger i blant annet disse foretak

* President of the Yellow Cab Company
* Chairman Benzoline Motor Fuel Company
* Chairman Chicago Motor Coach Company
* Chairman Fifth Avenue Coach Company
* Chairman New York Transportation Company
* Chairman Omnibus Corporation of America
* Chairman Yellow Coach Manufacturing Company
* Chairman Yellow Sleeve-Valve Engine Works
* Chairman Yellow Truck and Coach Manufacturing Company

I 1926, solgte han aksjemajoriteten i Yellow Cab Manufacturing Company sammen med datterselskapene, Yellow Coach Manufacturing Company og «Hertz Drive-Ur-Self» til General Motors. Hertz ble styremedlem ved GM samme tid.

I 1925 solgte han resten av sine interesser etter er bombeattentat i hans stall, hvor elleve av hans hester ble drept.

Annen virksomhet
----------------

I 1933 kjøpte Hertz Robert Lehmans aksjer i Lehman Brothers i New York City og forble i bankens styre frem til sin død. I 1938 var Hertz klar til å kjøpe Eastern Air Lines fra General Motors, men selskapets generaldirektør Eddie Rickenbacker var istand til å reise de nødvendige finanser til å kjøpe Eastern før Hertz kunne utøve sin opsjon. I 1943 solgte han sine gjenværende interesser i Yellow Coach Manufacturing Company til General Motors.

Han kjøpte tilbake utleievirksomheten fra General Motors i 1953.

### Hesteoppdrett

John og Fannie Hertz var betydningsfulle innen hesteoppdrett hesteveddeløp. De eide flere gårder hvor det ble avlet frem rasehester, en i Trout Valley nær Cary, en annen, kjent som Amarillo Ranch i Woodland Hills i California. Stoner Creek Stud nær Paris i Kentucky ble deres viktigste avl- og treningssenter.

Personlig liv
-------------

i 1903 giftet han seg med Francis (Fannie) Kenser fra Chicago, de fikk tre barn sammen: Leonard, Janette og John jr.som ble en kjent mann innen averteringsvirksomhet og en kort tid (1942–1944) var gift med filmstjernen Myrna Loy.

Filantropen
-----------

Under den kalde krigen etablerte Hertz Fannie and John Hertz Foundation, hvis oppgave var å støtte militære studier. *Hertz Foundation's fellowship program* var opprinnelig administrert, fortrinnsvis av akademikere ved Lawrence Livermore National Laboratory, som var assosiert med det militære atomvåpen-program og det ballistiske missil-forsvarsprogram. For sitt betydningsfulle bidrag fikk han i 1958 den høyeste sivile utmerkelse som gis av det amerikanske forsvarsdepartement.

I 1924 frontet Hertz installasjon av trafikklys i Chicago og bidro med $34 000 for trafikklys på Michigan Avenue.

Død
---

Hertz døde den 8. oktober 1961 i en alder av 82 år. Hans kone døde tre år senere.

Referanser
----------

1. 1 2   Find a Grave, oppført som John Daniel Hertz, Find a Grave 7657035, besøkt 9. oktober 2017[Hentet fra Wikidata]
2. ↑   Find a Grave[Hentet fra Wikidata]
3. 1 2 3 4 5  Sawyers, June Skinner (1991). *Chicago Portraits*. Chicago: Loyola University Press. s. 120–121. ISBN 0-8294-0700-6.
4. ↑  HERTZ GIVES FUND FOR SCHOLARSHIPS; Transport Fortune to Train Engineers for Defense of Nation He Adopted Focusing on Those in Need, New York Times, Sept. 20, 1957
5. ↑  «Gas-Electric Motorbus Co. Roland Gas-Electric Vehicle Co. New York Motor Bus Co....». *Coachbuilt*. «1925 - Hertz is today president of the Yellow Cab Company; chairman of the board of the Yellow Truck and Coach Manufacturing Company; chairman of the Omnibus Corporation of America; chairman of the Chicago Motor Coach Company; chairman of the Fifth Avenue Coach Company; chairman of the New York Transportation Company; chairman of the Yellow Coach Manufacturing Company; chairman of the Yellow Sleeve-Valve Engine Works, Inc.; and chairman of the Benzoline Motor Fuel Company»
6. ↑  «Hertz». *Coachbuild*.
7. 1 2  «Golden opportunity». *Chicago Tribune Magazine*. 25. november 2007. s. 31.
8. ↑  «John D. Hertz Is Dead on Coast. Led Yellow Cab and Rent-a-Car. Founder of 2 Concerns Was 82 -- Owned Noted Horses, Including Count Fleet». *Associated Press in the The New York Times*. 10. oktober 1960. Besøkt 11. desember 2010. «John D. Hertz, founder of the Hertz Rent-A-Car System, Inc. and of the Yellow Cab Company, died last night He was 82 years old. Mr. Hertz retired in 1955 ...»
9. ↑  «John Hertz's Widow Dies at 82 in Florida». *Chicago Tribune*. 5. februar 1963. Besøkt januar 2010. «Mrs. Hertz, whose husband founded the Yellow Cab company and developed the Hertz Rent-a-car system, also helped him develop one of America's leading ...»  Sjekk datoverdier i `|besøksdato=` (hjelp)
the Rosehill Cemetery (Chicago, Illinois).

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni
 |